《皇恩寺》
宋代·陈之邵

老桧乔松路屈盘，翚飞金碧照岩端。僧寻翠巘曾挥锡，客厌红尘屡解鞍。

望断四天春野阔，梦回一枕夜涛寒。阳休况是多佳句，吟罢碧云时倚阑。

作者简介：陈之邵，字才仲，侯官（今福建福州）人。哲宗绍圣四年（一○九七）进士，为长乐主簿。后官宗正少卿。事见清乾隆《福州府志》卷三六、乾隆《福建通志》卷二九。